Pep Guardiola , stjóri Manchester City , kveðst hafa hrósað sínu liði í hástert þrátt fyrir 1 - 2 tap gegn erkifjendunum í Manchester United á heimavelli í stórleik dagsins í enska boltanum . „ Við töpuðum vissulega 1 - 2 en ég óskaði mínu liði til hamingju . Mínir leikmenn voru frábærir og við erum stórkostlegt lið , “ sagði Guardiola í leikslok . Man Utd lág til baka í leiknum og beitti eitruðum skyndisóknum . „ Þeir eru mjög hraðir og kvikir . Stundum þegar maður tapar boltanum er mjög erfitt að eiga við þá . Við reyndum og vorum mikið á síðasta þriðjungi vallarins . Því miður kom markið okkar ekki fyrr en mjög seint og við gátum því ekki snúið þessu við , “ sagði Guardiola . Nánast má slá því föstu að Man City muni ekki verja enska meistaratitilinn enda er liðið 16 stigum á eftir Liverpool . „ Við verðum að halda áfram . Það er enn að miklu að keppa . Þetta er erfitt því andstæðingar okkar eru á ótrúlegu skriði með 15 sigra úr 16 leikjum , “ segir Guardiola .